钦定古今图书集成/明伦汇编/氏族典/第093卷 > 《廖用贤尚友录》 > 俞维屏
## 钦定古今图书集成/明伦汇编/氏族典/第093卷 > 《廖用贤尚友录》 > 俞维屏

按《莆田县志》：“维屏，字树德，嘉靖戊戌进士，授刑部主
事。时严嵩当国，维屏绝不与通，有所嘱，持不可，忤意
谪官。嵩败，起补主事，迁员外郎中。外转嘉湖佥事，河
南参议，迁广东宪副。值峒寇反，攻陷州郡，维屏会师
合剿，贼困愿抚，峒寇遂平。内侍王守忠捕翡翠海滨，
大肆民害，维屏一绳以法，守忠怒，诬奏落职。事白，迁”
贵州左参政。丁内艰，服阕，起陞贵州右布政使。赴任，
卒于长沙。维屏性清介廉明，兴剔利弊，奸胥豪猾望
风屏息。